મહેસૂલ વિભાગ તરફથી આયોજિત ડિજિટલ સહીવાળા સાતબારાઓનું લોકાર્પણ મુખ્યમંત્રી દેવેન્દ્ર ફડણવીસના હસ્તે મંગળવારે કરવામાં આવ્યું હતું. મહેસીલ મંત્રી ચંદ્રકાંતદાદા પાટીલ કાર્યક્રમના અધ્યક્ષ પદે હતા. આ સમયે કલ્યાણ અને થાણે જિલ્લાના ખેડૂતોને પ્રતિનિધિક સ્વરૂપે ડિજિટલ સહીવાળા સાતબારા ઉતારાઓનું વિતરણ મુખ્યમંત્રીના હસ્તે કરવામાં આવ્યું હતું. ઉપરાંત આપણી ચાવડી વેબસાઈટ અને સાર્વજનિક બાંધકામ વિભાગે તૈયાર કરેલા રાજ્યના પુલોની રૂપરેખાના પુસ્તકનું પ્રકાશન પણ કરવામાં આવ્યું હતું. ગ્રામીણ ભાગોમાં સાતબારા જીવનનું અવિભાજ્ય અંગ હોય છે.